Napirend előtt: 2. szám

**E L Ő T E R J E S Z T É S**

***a Képviselő-testület 2016. február 25-ei rendes ülésére***

**Tárgy:** Beszámoló a Képviselő-testület lejárt határidejű határozatainak végrehajtásáról

**Készítette:** …………………………….

Molnárné dr. Szabados Judit

Jegyzői jogi referens

**Egyeztetve:** ……………………………..

Dankó Virág

Alpolgármester

**Látta:**  ……………………………

dr. Szalai Tibor

Jegyző

A napirend zárt ülésen történő

tárgyalást nem igényel.

**Tisztelt Képviselő-testület!**

A Képviselő-testület lejárt határidejű határozatainak végrehajtásáról - a feladatok elvégzésére kijelölt személyek jelentése alapján - az SZMSZ 14. § (1) bekezdése szerint az alábbiakban számolok be.

Budapest Főváros II. ker. Önkormányzat  
127/2015.(IV.28.) képviselő-testületi határozata

A Képviselő-testület

hozzájárul a Budapest Főváros II. Kerületi Önkormányzat tulajdonában álló Budapest II. kerület 51789 helyrajzi számú ingatlanon a Budapest II. kerület Szabadság utcai sportpálya villamosenergia-ellátásához szükséges 2014. november 12. napján kelt kiviteli tervben meghatározott munkálatok elvégzéséhez, továbbá hozzájárul ahhoz, hogy a 8/17/0674 munkaszámú változási vázrajzon feltüntetett, Budapest II. kerület 51789 helyrajzi számú ingatlant terhelő vezetékjog a T-87403 számú változási vázrajz alapján, a változást követően kialakított 51705/2 helyrajzi számú ingatlan terhére - új változási vázrajz alapján - az ELMŰ/ÉMÁSZ hálózati Kft. javára a vázrajzon meghatározott 32 m2 területre az ingatlan-nyilvántartásba bejegyzésre kerüljön.

A Képviselő-testület felhatalmazza Dr. Láng Zsolt polgármestert, hogy a vezetékjog bejegyzéséhez szükséges dokumentumokat, nyilatkozatokat a Budapest Főváros II. Kerületi Önkormányzat nevében aláírja.

**Felelős:** Polgármester

**Határidő:** 2016. január 31.

(19 képviselő van jelen, 19 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Iroda

vezetője

**Végrehajtás:** A képviselő-testületi döntésről az ÉSZAK-BUDAI Zrt. Tervezési csoportjának vezetőjét 2015. május 6. napján értesítettük. A Beruházási és Városüzemeltetési Iroda tájékoztatása szerint a munka elkészült.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
321/2015.(XI. 26.) képviselő-testületi határozata**

A Képviselő-testület

úgy dönt, hogy Budapest Főváros II. Kerületi Önkormányzat felperes a 1026 Budapest, Balogh Ádám u. 29. szám alatti ingatlan tekintetében adásvételi szerződéstől történt elállásra tekintettel eredeti állapot helyreállítása iránt másodfokon a Fővárosi Ítélőtábla előtt 22. Pf. 21.588/2014. sz. alatt folyamatban lévő – jelenleg szünetelő – perben Boldizsár Zoltán alperessel peren kívüli egyezséget köt, melyben Boldizsár Zoltán vállalja, hogy az 1996. március 29. napján megkötött, majd módosított adásvételi szerződés alapján az okirat aláírásáig a vételárhátralékot, a törlesztési hiányt, annak késedelmi kamatait – mely 2015. november hónapban 9.804.541.- Ft vételárhátralék, 2015. október 31. napjáig

7.781.530.- Ft törlesztési hátralék és 3.639.866.- Ft összegű késedelmi kamattartozás -, valamint az Önkormányzat részére a keresetben igényelt, a bírósági eljárásban megállapítható ügyvédi költségekről szóló 32/2003. (VIII. 22.) IM rendelet 3. §-a szerinti, a pertárgy értéke után megállapítható perköltséget (ügyvédi munkadíjat) az egyezségi okirat aláírásával egyidejűleg egy összegben megfizeti, továbbá lemond az elsőfokú ítéletben nem jogerősen a javára megítélt, illetve minden további, beleértve a fellebbezési eljárási, perköltség megfizetéséről, melynek megtörténtét követően az Önkormányzat a folyamatban lévő perben előterjesztett fellebbezését visszavonja és a felek egyben közösen kérik a per megszüntetését, az I. fokú ítélet hatályon kívül helyezését.

Jelen határozat, valamint az annak alapját képező előterjesztések kizárólag Boldizsár Zoltán alperes ajánlatára válasz, az esetleges peren kívüli megegyezést szolgálja, az a perben fel nem használható csak abban az esetben, ha a határozatban foglaltaknak megfelelően a felek között az egyezség létrejön.

**Felelős:** Polgármester

**Határidő:** 60 nap

(17 képviselő van jelen, 17 igen, egyhangú)

**A határozat végrehajtását végzi**: Vagyonhaszosítási és Ingatlan-nyilvántartási Iroda vezetője

**Végrehajtás**: A képviselő-testületi határozatban foglaltaknak megfelelően 2016. január 29. napján Budapest Főváros II. Kerületi Önkormányzat felperes és Boldizsár Zoltán alperes között peren kívüli egyezségi megállapodás jött létre. Boldizsár Zoltán alperes 2016. január 29. napján megfizetette az Önkormányzat részére a megállapodás aláírásának napjáig fennálló, 9.688.075.- Ft összegű vételárhátralékot, 8.180.854.- Ft összegű törlesztési hátralékot és 4.042.253.- Ft összegű késedelmi kamattartozást, továbbá a bruttó 1.780.667.- Ft összegű ügyvédi munkadíjat. Az Önkormányzat jogi képviselője és az alperesi jogi képviselő 2016. február 9. napján kérelmet terjesztett elő a Fővárosi Ítélőtábla előtt a per megszüntetése tárgyában.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
322/2015.(XI.26.) képviselő-testületi határozata**

A Képviselő-testület

úgy dönt, hogy a Budapest Főváros II. Kerületi Önkormányzat a lakásbérleti szerződés megkötésétől **2019. szeptember 30.** napjáig tartó határozott időre **bérbe adja Petőházi Mónika** részére a 14799/0/A/28 helyrajzi szám alatt nyilvántartott, Budapest II. kerület **Bécsi út 17-21. (Lajos u. 18-20.) II. 6. szám alatti 1 szobás, 23 m2 alapterületű lakást.**

A Képviselő-testület továbbá úgy dönt, amennyiben Petőházi Mónika a képviselő-testületi határozatról szóló értesítés kézhezvételétől számított 30 napon belül nem köti meg a lakásbérleti szerződést, úgy a határozat hatályát veszti, és abból sem jogok, sem kötelezettségek nem keletkeznek, és a Budapest Főváros II. Kerületi Önkormányzat eljárást indít Petőházi Mónikával és a lakásban vele együtt élő nagykorú gyermekeivel szemben a lakás kiürítése és az esetlegesen fennálló díjtartozás megfizetése iránt.

**Felelős:** Polgármester

**Határidő**: 2016. január 31.

(17 képviselő van jelen, 17 igen, egyhangú)

**A határozat végrehajtását végzi**: Vagyonhaszosítási és Ingatlan-nyilvántartási Iroda vezetője

**Végrehajtás:** Petőházi Mónikát a 2015. december 7. napján kelt levélben értesítettük a képviselő-testületi döntés tartalmáról. Petőházi Mónika 2015. december 8. napján megkötötte a lakásbérleti szerződést.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
323/2015.(XI.26.) képviselő-testületi határozata**

A Képviselő-testület

úgy dönt, hogy a Budapest Főváros II. Kerületi Önkormányzat a lakásbérleti szerződés megkötésétől **2020. július 31. napjáig** tartó határozottidőre **bérbe adja Báriné Patai Tímea részére** a 13151/7/A/17 helyrajzi szám alatt nyilvántartott, Budapest II. kerület Lövőház u. 32. I. 3/A. szám alatti, 2 szobás, komfortos, 53 m2 alapterületű lakást. A lakásbérleti szerződés megkötésére abban az esetben kerülhet sor, amennyiben Báriné Patai Tímea igazolja, hogy a lakás tekintetében a bérbeadó felé fennálló díjtartozását maradéktalanul kiegyenlítette.

A bérleti díj megállapítása az Önkormányzat tulajdonában álló lakások béréről szóló 51/1995.(XII.18.) önkormányzati rendelet szerint szociális helyzet alapján történik. A bérlő óvadék fizetésére a 34/2004.(X.13.) önkormányzati rendelet 26/A. § (1) bekezdése alapján nem köteles.

A Képviselő-testület továbbá úgy dönt, amennyiben Báriné Patai Tímea a lakásbérleti szerződést jelen határozatról szóló értesítés kézhezvételétől számított 30 napon belül nem köti meg, a határozat hatályát veszti, és abból sem jogok, sem kötelezettségek nem keletkeznek, és a Budapest Főváros II. Kerületi Önkormányzat eljárást indít Báriné Patai Tímeával és a vele együtt a lakásban élő gyermekeivel szemben a lakás kiürítése, és az esetlegesen fennálló díjtartozás megfizetése iránt.

**Felelős**: Polgármester

**Határidő**: 2016. január 31.

(17 képviselő van jelen, 17 igen, egyhangú)

**A határozat végrehajtását végzi**: Vagyonhaszosítási és Ingatlan-nyilvántartási Iroda vezetője

**Végrehajtás:** Báriné Patai Tímeát a 2015. december 11. napján kelt levélben tájékoztattuk a Képviselő-testület döntéséről, amelyet az ügyfél 2015. december 16. napján vett át. Báriné Patai Tímea a képviselő-testületi határozatban foglalt határidőn belül igazolta, hogy díjtartozása nem áll fenn, és a lakásbérleti szerződést 2016. január 13. napján aláírta.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
337/2015.(XII.22.) képviselő-testületi határozata**

A Képviselő-testület

úgy dönt, hogy 2016. február 1-jétől 2017. május 31-ig tartó határozott időtartamra

Budapest Főváros II. Kerületi Önkormányzat könyvvizsgálói feladatainak ellátására legalább három ajánlatos felhívást bocsát ki. A Képviselő-testület egyidejűleg felhatalmazza a Költségvetési, Pénzügyi és Vagyonnyilatkozatokat Ellenőrző Bizottságot a felhívás feltételeinek meghatározására és lebonyolítására.

**Felelős:** Polgármester

**Határidő:** pályázat lebonyolítására legkésőbb 2016. január 31.

(21 képviselő van jelen, 21 igen, egyhangú)

**A határozat végrehajtását végzi**: Pénzügyi Iroda vezetője

**Végrehajtás**: A Költségvetési, Pénzügyi és Vagyonnyilatkozatokat Ellenőrző Bizottság a 2016. január 25-i ülésén a beérkezett ajánlatok ismeretében a Képviselő-testület 337/2015.(XII.22.) határozata alapján, a 13/2016.(I.25.) számú határozatában javasolta, hogy a Budapest Főváros II. Kerületi Önkormányzat független könyvvizsgálói feladatainak ellátására a polgármester 2016. február 1-jétől 2017. május 31-ig tartó határozott időtartamra, 280 000 Ft +áfa havi díj összegért az EFENDER Számviteli, Tanácsadó és Könyvvizsgáló Bt-vel kössön szerződést, amely 2016. január 29-i dátummal OK-1069/2016. nyilvántartási számon aláírásra került.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
340/2015.(XII.22.) képviselő-testületi határozata**

A Képviselő-testület

úgy dönt, hogy Budapest Főváros II. Kerületi Önkormányzat és a PRO-DUE Kft. (székhelye: 1146 Budapest, Hermina út 17. Hermina Déli Torony; cégjegyzékszáma: Cg. 01-09-863880; adószáma: 13604123-2-42; képviseletében eljár: Thierry Léon J. Behiels és Christophe Ernest Boving ügyvezetők együttesen) között kötendő, jelen határozat mellékletét képező Településrendezési Szerződést elfogadja és felhatalmazza a polgármestert annak aláírására.

**Felelős**: Polgármester

**Határidő:** 2016. január 15.

(21 képviselő van jelen, 21 igen, egyhangú)

**A határozat végrehajtását végzi**: Főépítész

**Végrehajtás:** A Képviselő-testület 340/2015.(XII.22.) határozatának mellékletét képező Településrendezési Szerződés 2016. január 29-én aláírásra került.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
341/2015.(XII.22.) képviselő-testületi határozata**

A Képviselő-testület

úgy dönt, hogy Budapest Főváros II. Kerületi Önkormányzat és a HARIS KERESKEDŐHÁZ Ingatlanforgalmazó és Szolgáltató Korlátolt Felelősségű Társaság (Cg.: 01 09 366586; adószáma: 10415481-2-43; székhelye: 1122 Budapest, Városmajor u. 48/b.) között kötendő, jelen határozat mellékletét képező Településrendezési Szerződést elfogadja és felhatalmazza a polgármestert annak aláírására.

**Felelős:** Polgármester

**Határidő:** 2016. január 15.

(20 képviselő van jelen, 20 igen, egyhangú)

**A határozat végrehajtását végzi**: Főépítész

**Végrehajtás:** A Képviselő-testület 341/2015.(XII.22.) határozatának mellékletét képező Településrendezési Szerződés 2016. február 10-én aláírásra került.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
342/2015.(XII.22.) képviselő-testületi határozata**

A Képviselő-testület

úgy dönt, hogy egyetért a határozati javaslat mellékletét képező Szándéknyilatkozatban foglaltakkal, az elkészült vízi közművet át kívánja adni térítésmentesen a Fővárosi Önkormányzatnak.

A Képviselő-testület felkéri a polgármestert a Szándéknyilatkozat aláírására.

**Felelős**: Polgármester

**Határidő:** 2016. január 15.

(21 képviselő van jelen, 21 igen, egyhangú)

**A határozat végrehajtását végzi**: Beruházási és Városüzemeltetési Iroda vezetője

**Végrehajtás:** A képviselő-testületi határozat mellékletét képező Szándéknyilatkozat aláírása határidőn belül megtörtént.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
344/2015.(XII.22.) képviselő-testületi határozata**

A Képviselő-testület

úgy dönt, hogy a Budapest Főváros II. Kerületi Önkormányzat Szociális Szolgáltatástervezési koncepciójának 2015. évi felülvizsgálatát a határozat melléklete szerinti tartalommal elfogadja.

Felkéri a Polgármestert a szükséges intézkedések megtételére.

**Felelős:** Polgármester

**Határidő:** 2016. január 15.

(21 képviselő van jelen, 21 igen, egyhangú)

**A határozat végrehajtását végzi**: Szociális és Gyermekvédelmi Iroda vezetője

**Végrehajtás:** A képviselő-testületi határozat mellékletét képező Budapest Főváros II. Kerületi Önkormányzat Szociális Szolgáltatástervezési koncepciójának közzététele 2016. január 11. napján megtörtént.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
345/2015.(XII.22.) képviselő-testületi határozata**

A Képviselő-testület

úgy dönt, hogy elfogadja - a határozat mellékletét képező - Budapest Főváros II. Kerületi Önkormányzat Idősügyi Koncepciójának 2015. évi felülvizsgálatát.

**Felelős:** Polgármester

**Határidő:** 2016. január 15.

(21 képviselő van jelen, 21 igen, egyhangú)

**A határozat végrehajtását végzi**: Szociális és Gyermekvédelmi Iroda vezetője

**Végrehajtás:** A képviselő-testületi határozat mellékletét képező Budapest Főváros II. Kerületi Önkormányzat Idősügyi Koncepciójának közzététele 2016. január 11. napján megtörtént.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
347/2015.(XII.22.) képviselő-testületi határozata**

A Képviselő-testület

úgy dönt, hogy a „STOFI-DENT” Fogorvosi Szolgáltató Betéti Társaság képviselőjével, Dr. Udvardiné dr. Erdős Judit felnőtteket ellátó fogorvossal a mellékletben szereplő Egészségügyi feladat-ellátási szerződés módosítását megköti.

A Képviselő-testület felkéri a polgármestert a szükséges intézkedések megtételére.

**Felelős**: Polgármester

**Határidő:** 2016. január 31.

(21 képviselő van jelen, 21 igen, egyhangú)

**A határozat végrehajtását végzi**: Alapellátásért felelős koordinátor

**Végrehajtás:** Dr. Udvardiné dr. Erdős Judit a képviselő-testületi döntés mellékletét képező Egészségügyi feladat-ellátási szerződés módosítását 2016. január 20. napján aláírta.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****5/2016.(I.28.) képviselő-testületi határozata**

Budapest Főváros II. Kerületi Önkormányzat Képviselő-testülete

úgy dönt, hogy a Budapest Főváros II. Kerületi Önkormányzat kéri tagságának megszűntetését a Magyar Önkormányzatok Szövetségében.

Felhatalmazza a Polgármestert az írásbeli kilépő nyilatkozat megtételére.

**Felelős**: Polgármester

**Határidő:** 2016. január 29.

(20 képviselő van jelen, 14 igen, 2 nem, 4 tartózkodás)

**A határozat végrehajtását végzi**: Polgármesteri Kabinet vezetője

**Végrehajtás:** A képviselő-testületi döntés eredményeképpen tájékoztató levél került megküldésre a Magyar Önkormányzatok Szövetsége számára. A levél mellékletét képezte a képviselő-testületi határozatról szóló jegyzőkönyvi kivonat, egy Polgármester úr által aláírt – a tagság megszüntetésére vonatkozó - nyilatkozat, továbbá visszaküldésre került a 2016. évi tagdíjról szóló számla, annak korrekcióját kérve. Az említett levél és azok mellékletei 2016. február 3-án átvételre kerültek a Magyar Önkormányzatok Szövetségénél.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****8/2016.(I.28.) képviselő-testületi határozata**

A Képviselő-testület

úgy dönt, hogy a Budapest Főváros Kormányhivatala Kormánymegbízott BPB/004/00409-1/2015. ügyiratszámú javaslata ellenére az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendeletét az alábbi indokok alapján nem módosítja:

*„hol nyújtja be a bérlő kérelmét a bérleti jog megváltása kapcsán”:*

Egyrészt az Önkormányzat hivatalos honlapján, több helyen megtalálható a kérelmek benyújtásának rendje, az ügyintézésről történő általános tájékoztató, az ügyintézők neve, illetékességi területe, elérhetősége, az egyes ügytípusok, másrészt amennyiben ennek ellenére az ügyfél más szervezeti egységhez nyújtja be kérelmét, vagy nem jelöl meg szervezeti egységet, a kérelem ebben az esetben is eljut a tárgykörben eljárni jogosulthoz. Ezen felül a bérleti szerződések egyértelműen tartalmazzák, hogy ki a bérbeadó.

*„milyen határidőn belül kell a kérelmet továbbítani a döntés előkészítését végzőnek a döntéshozó szerv felé”,* valamint *„milyen határidőn belül kell elbírálni a kérelmet a döntéshozó szervnek”*:

Bérleti jogviszonyt érintő kérelmek minden esetben egyedi vizsgálatot igényelnek, a megalapozott döntés meghozatala érdekében teljes körűen fel kell tárni a bérlő családi, jövedelemi, vagyoni körülményeit, be kell szerezni a kérelmében foglaltak alátámasztására szolgáló dokumentumokat, bérleményellenőrzés keretében meg kell vizsgálni a bérlemény állapotát és a lakhatási körülményeket. A kérelem benyújtását követően az ügyfél az eljárás további menetéről tájékoztatást kap, megjelölve a benyújtandó igazolások, iratok, nyilatkozatok körét. A kérelem abban az esetben alkalmas arra, hogy a döntés előkészítését végző a kérelmet a döntéshozó elé terjessze, amennyiben az érdemi döntés meghozatalához szükséges iratok, adatok rendelkezésre állnak. A döntés előkészítését végző munkáját nagy mértékben befolyásolja az ügyfél/bérlő együttműködése (mikor csatolja be a kért iratokat, mikor biztosítja a bérleménybe történő bejutást stb.). Amennyiben az Önkormányzat időkorlátot szabna a döntést előkészítő részére a kérelmek döntéshozó elé történő terjesztése, vagy a döntéshozó számára a kérelem elbírálási határidejének tekintetében, úgy fennáll annak a veszélye, hogy a kérelmek tárgyában hiányos mellékletekkel, vagy bizonyítékok alapján születnének nem megalapozott, adott esetben az ügyfél/bérlő számára hátrányos döntések.

A fentieken felül – mind a két esetben – a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény (Ltv.) 23. § (3) bekezdése alapján adott felhatalmazás – mely szerint a másik lakás bérbeadására, illetőleg a pénzbeli térítésre vonatkozó szabályokat önkormányzati rendelet határozza meg -, melynek részletes szabályait az Ltv. 2. számú melléklete tartalmazza, melyben az Ltv. részletesen meghatározza, hogy az önkormányzat bérleti, illetőleg elidegenítési rendeletének melyek a tartalmi elemei, nem teszi lehetővé a javasolt szabályozást annak f) és g) pontjaiban, mert e szerint az önkormányzati rendelet csak a másik lakás bérbeadására, illetőleg a pénzbeli térítés mértékére és megfizetésére vonatkozó szabályokat, illetve a cserelakás felajánlása helyett - megállapodás alapján - fizethető pénzbeli térítés mértékét és feltételeit tartalmazhatja.

*„ugyanazon tárgyú ismételt kérelem benyújtására milyen időközönként van mód”:*

Ugyanazon tárgyú ismételt kérelem benyújtására vonatkozó időkorlát szabályozása is indokolatlan, mert a döntést követően előállhat olyan új tény, bizonyíték, körülmény, méltánylást érdemlő helyzet, mely a döntés újbóli megtárgyalását teszi szükségessé és az időkorláttal kizárnánk ennek a lehetőségét. Azért sem lehetséges quasi „megtiltani” a bérlő részére, hogy újabb ismételt kérelmet terjesszen elő a bérleti szerződés megszüntetése iránt (mert ha erre időkorlátot határoz meg a rendelet, akkor ez ezt jelenti, hogy az időkorlát fennállásáig nem terjeszthet elő kérelmet), mert ez a szerződési szabadság (Ptk. 6:59. §) alapelvébe ütközik. Ennek része a felek szerződési tartalomalakító szabadsága, amit a Ptk. tételesen is kimond és a rendelet ilyen tartalmú módosítása e szabályba ütközik.

**Felelős:** Polgármester

**Határidő:** 15 nap

(20 képviselő van jelen, 20 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Iroda

vezetője

**Végrehajtás**: A képviselő-testületi döntésről Budapest Főváros Kormányhivatalát a Nemzeti Jogszabálytáron keresztül 2016. január 29. napján tájékoztattuk.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****13/2016.(I.28.) képviselő-testületi határozata**

A Képviselő-testület

úgy dönt, hogy a II. kerületi Egyesített Bölcsődék (II.,Varsányi I. u. 32..) vezetői teendőinek ellátásával – 2016. február 1 – 2021. január 31-ig terjedő öt év időtartamára -, alapbérének változatlanul hagyása mellett Kása Imrénét bízza meg.

**Felelős: P**olgármester

**Határidő** 2016.január31.

(20 képviselő van jelen, 20 igen, egyhangú)

**A határozat végrehajtását végzi**: Művelődési Iroda vezetője

**Végrehajtás:** A vezetői megbízásról szóló okiratot átadtuk az érintett vezetőnek és megküldtük a Magyar Államkincstárhoz a törzsnyilvántartás részére.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****15/2016.(I.28.) képviselő-testületi határozata**

A Képviselő-testület

a Szabó Lászlóné, a társasház közös képviselője (címe: 1022 Budapest, II. kerület Alvinci út 54.) részére a 1022 Budapest, II. kerület Alvinci út 54. (hrsz.: 12216) alatti ingatlant érintőrendeltetés-változtatás (támfalgarázs átalakítása kézi autómosóvá) és reklámtábla elhelyezés ügyében a 2015. december 18-án kelt, XXIV-748-2/2015 határozatávalszemben benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős:** Polgármester

**Határidő**: 2016. február 02.

(20 képviselő van jelen, 20 igen, egyhangú)

**A határozat végrehajtását végzi**: Főépítész

**Végrehajtás:** A Képviselő-testület 15/2016. (I.28.) határozatának mellékletét képező önkormányzati hatósági határozatot, ami szerint a Képviselő-testület a Polgármester XXIV-748-2/2015 döntését helybenhagyja, 2015. február 02-án megküldtük a fellebbező Szabó Lászlóné ügyfélnek.

A 2016. február 10-én visszaérkezett tértivevény tanúsága szerint az ügyfél 2016. február 4-én a határozatot átvette, ezáltal a tiltást helybenhagyó önkormányzati hatósági határozat 2016. február 4-én jogerőssé vált.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****16/2016.(I.28.) képviselő-testületi határozata**

A Képviselő-testület

a REKLÁMTÉR Szolgáltató Kft. (címe: 1063 Budapest, Szinyei Merse Pál utca 21.) részére a 1021 Budapest, II. kerület Margit krt. 8. (hrsz.: 13511) alatti ingatlannal kapcsolatosépítési reklámháló elhelyezése ügyében a 2015. november 05-én kelt, XXIV-58-32/2015 tiltó határozattal szemben benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2016. február 02.

(20 képviselő van jelen, 20 igen, egyhangú)

**A határozat végrehajtását végzi**: Főépítész

**Végrehajtás:** A Képviselő-testület 2016. január 28-i ülésén meghozta a 16/2016. (I.28.) határozatát, amelyben helybenhagyta a Polgármester településképi bejelentési eljárásban hozott XXIV-58-32/2015 döntését. A helybenhagyó határozatot 2016. február 2-én megküldtük a Reklámtért Kft. részére. A határozatott 2016. február 4-én átvették. A döntés a közléssel jogerős. A Reklámtért Kft. a másodfokú határozat ellen 2016. február 10-én keresetet terjesztett elő.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****17/2016.(I.28.) képviselő-testületi határozata**

A Képviselő-testület

a REKLÁMTÉR Szolgáltató Kft. (székhelye: 1063 Budapest, Szinyei Merse Pál utca 21. I./5.) 1021 Budapest, II. kerület, Jurányi utca 1-3. (hrsz.: 13722) alatti ingatlant érintő reklámelhelyezés ügyében 2015. november 2. napján kelt, XXIV-20-2/2015 tiltó határozattal szemben benyújtott fellebbezéséről jelen határozat melléklete szerint dönt

A Képviselő-testület felkéri a Polgármestert a szükséges intézkedések megtételére.

**Felelős:** Polgármester

**Határidő**: 2016. február 2.

(20 képviselő van jelen, 20 igen, egyhangú)

**A határozat végrehajtását végzi**: Főépítész

**Végrehajtás:** A Képviselő-testület 17/2016.(I.28.) határozatának mellékletét képező önkormányzati hatósági határozatot, ami szerint a Képviselő-testület a Polgármester XXIV-20-2/2015 számú — 1021 Budapest, II. kerület, Jurányi utca 1-3. (hrsz.: 13722) alatti ingatlant érintő reklámelhelyezés ügyében 2015. november 2. napján kelt — döntését helybenhagyja, 2016.  február 2-án megküldtük a fellebbező Reklámtér Szolgáltató Kft.ügyfélnek.

A 2016.  február 9-én visszaérkezett tértivevény tanúsága szerint az ügyfél 2016.  február 4-én a határozatot átvette, ezáltal a végzést helybenhagyó önkormányzati hatósági határozat 2016.  február 4-én jogerőssé vált.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****18/2016.(I.28.) képviselő-testületi határozata**

A Képviselő-testület

a REKLÁMTÉR Szolgáltató Kft. (székhelye: 1063 Budapest, Szinyei Merse Pál utca 21. I./5.) 1021 Budapest, II. kerület, Jurányi utca 1-3. (hrsz.: 13722) alatti ingatlannal kapcsolatosengedély nélküli reklám elhelyezése miatt kiszabottbírság ügyében a 2015. november 9. napján kelt, XXIV-20-3/2015 végzéssel szemben benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2016. február 8.

(20 képviselő van jelen, 20 igen, egyhangú)

**A határozat végrehajtását végzi**: Főépítész

**Végrehajtás:** A Képviselő-testület 18/2016.(I.28.) határozatának mellékletét képező önkormányzati hatósági határozatot, ami szerint a Képviselő-testület a Polgármester XXIV-20-3/2015 számú — 1021 Budapest, II. kerület, Jurányi utca 1-3. (hrsz.: 13722) alatti ingatlannal kapcsolatos engedély nélküli reklám elhelyezése miatt kiszabott bírság ügyében a 2015. november 9. napján kelt — végzést helybenhagyja, 2016. február 2-án megküldtük a fellebbező Reklámtér Szolgáltató Kft. ügyfélnek.

A 2016. február 9-én visszaérkezett tértivevény tanúsága szerint az ügyfél 2016. február 4-én a határozatot átvette, ezáltal a végzést helybenhagyó önkormányzati hatósági határozat 2016. február 4-én jogerőssé vált.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****19/2016.(I.28.) képviselő-testületi határozata**

A Képviselő-testület

a Reklámtér Szolgáltató Kft. (címe: 1063 Budapest, Szinyei Merse Pál utca 21.) a 1027 Budapest, II. kerület Csalogány utca 53. (hrsz.: 13712) alatti ingatlannal kapcsolatosfellebbezés elutasítása ügyében a 2015. október 28-án kelt, XXIV-550-3/2015 végzéssel szemben benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2016. február 02.

(20 képviselő van jelen, 20 igen, egyhangú)

**A határozat végrehajtását végzi**: Főépítész

**Végrehajtás:** A képviselő-testület 2016. január 28-i ülésén meghozta a 19/2016. (I.28.) határozatát, amelyben helybenhagyta a Polgármester településképi bejelentési eljárásban hozott XXIV-550-3/2015 döntését. A helybenhagyó határozatot 2016. február 2-én megküldtük a Reklámtért Kft. részére. A határozatott 2016. február 4-én átvették. A döntés a közléssel jogerős.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****20/2016.(I.28.) képviselő-testületi határozata**

A Képviselő-testület

Thuróczy-Balogh Ágota Lilla ingatlan-tulajdonos a 1027 Budapest, II. kerület Varsányi Irén utca 6. I/6. (hrsz.: 13739) alatti ingatlannal kapcsolatosengedély nélküli nyílászáró csere miatt kiszabottbírság ügyében a 2015. december 1-jén kelt, XXIV-705/2015 végzéssel szemben benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2016. február 02.

(20 képviselő van jelen, 20 igen, egyhangú)

**A határozat végrehajtását végzi**: Főépítész

**Végrehajtás:** A Képviselő-testület 20/2016. (I.28.) határozatának mellékletét képező önkormányzati hatósági határozatot, ami szerint a Képviselő-testület a Polgármester XXIV-705/2015 végzését helybenhagyja, 2016. február 2-án megküldtük a fellebbező Thuróczy-Balogh Ágota Lilla ügyfélnek.

A 2016. február 10-én visszaérkezett tértivevény tanúsága szerint az ügyfél 2016. február 5-én a határozatot átvette, ezáltal a végzést helybenhagyó önkormányzati hatósági határozat 2016. február 5-én jogerőssé vált.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****21/2016.(I.28.) képviselő-testületi határozata**

A Képviselő-testület

a Társasház, Pávai Márta közös képviselő T.H.Z. Kft. (címe: 1253 Budapest, 13. Pf.: 61.) részére a 1027 Budapest, II. kerület Kapás utca 31. (hrsz.: 13766/3) alatti ingatlannal kapcsolatoskerítés átépítés ügyében a 2015. november 25-én kelt, XXIV-678/2015 végzéssel szemben benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2016. február 02.

(20 képviselő van jelen, 20 igen, egyhangú)

**A határozat végrehajtását végzi**: Főépítész

**Végrehajtás:** A képviselő-testület 2016. január 28-i ülésén meghozta a 21/2016. (I.28.) határozatát, amelyben egy kiegészítéssel együtt helybenhagyta a Polgármester településképi bejelentési eljárásban hozott XXIV-678/2015 döntését.

A helybenhagyó határozatot 2016. február 2-án megküldtük Pávai Márta közös képviselő részére. A határozatott 2016. február 8-án átvették. A döntés a közléssel jogerős. A döntésben szereplő bírságot 2016.február 9.-én megfizették.

Kérem a határozat végrehajtásáról szóló beszámoló elfogadását.

**H a t á r o z a t i j a v a s l a t**

A Képviselő-testület

127; 321; 322; 323; 337; 340; 341; 342; 344; 345; 347/**2015.** 5; 8; 13; 15; 16; 17; 18; 19; 20; 21**/2016.** határozatok végrehajtásáról szóló beszámolót elfogadja.

**Felelős:** Polgármester

**Határidő:** azonnal

*(A határozat elfogadása egyszerű többségű szavazati arányt igényel.)*

Budapest, 2016. február 15.

**Dr. Láng Zsolt**

**Polgármester**